

**ORDINUL**

**Nr. ………… din ……………………..**

**pentru abrogarea Ordinului ministrului transporturilor nr.71 din 17.02.1997 privind aprobarea Instrucției 305 privind fixarea termenelor și a ordinii în care trebuie efectuate reviziile căii**

**Având în vedere:**

* Referatul Direcției Transport Feroviar nr.40905/12.11.2024;
* prevederile Capitolului II, art.2, lit.ss) din Anexa la Hotărârea de Guvern nr.309/2023 privind organizarea şi funcţionarea Autorităţii de Siguranţă Feroviară Română - ASFR;

**În temeiul:**

* art.4, alin.(2), art.9 și art.16, alin.(2), lit.i) din Ordonanța de urgență a Guvernului nr.73/2019 privind siguranța feroviară,
* prevederilor art. 9, alin.(4) din Hotărârea de Guvern nr.370/2021 privind organizarea şi funcţionarea Ministerului Transporturilor şi Infrastructurii, cu modificările și completările ulterioare,

**ministrul transporturilor și infrastructurii** **emite prezentul**:

**ORDIN**

**Art. 1.** Ordinul ministrului transporturilor nr.71 din 17.02.1997 privind aprobarea Instrucției 305 privind fixarea termenelor și a ordinii în care trebuie efectuate reviziile căii, se abrogă.

**Art. 2. (1)** Administratorul de infrastructură feroviară denumit în continuare Compania Națională de Căi Ferate ”CFR” – SA va include în sistemul propriu de management al siguranței proceduri privind fixarea termenelor și ordinii în care trebuie efectuate reviziile căii.

**(2)** În contractele de închiriere a unor părți ale infrastructurii feroviare publice, adminstratorul de infrastructură va introduce clauze privind termenele și ordinea în care trebuie efectuată revizia căii.

**Art. 3.** Compania Națională de Căi Ferate ”CFR” – SA, pune în aplicare prevederile art. 2 cu identificarea tuturor pericolelor, precum și a altor elemente necesare, pentru a acoperi riscurile în materie de siguranţă în conformitate cu evaluarea riscurilor din activitățile specifice proprii și de interfață şi va duce la îndeplinire prevederile prezentului ordin.

**Art. 4.** Prezentul ordin intră în vigoare la data publicării în Monitorul Oficial al României, Partea I, cu excepția art. 1 care intră în vigoare la 60 zile de la publicare.

**MINISTRUL TRANSPORTURILOR ŞI INFRASTRUCTURII**

**SORIN MIHAI GRINDEANU**

**SECRETAR DE STAT**

**Ionuț - Cristian SĂVOIU**

**SECRETAR GENERAL**

**Mariana IONIŢĂ**

**SECRETAR GENERAL ADJUNCT**

**Adrian GĂVRUȚA**

**DIRECŢIA JURIDICĂ**

**DIRECTOR**

**Alexandra SAVU**

**DIRECŢIA TRANSPORT FEROVIAR**

**DIRECTOR**

**Mihaela MOCANU**

**AUTORITATEA DE SIGURANŢĂ FEROVIARĂ ROMÂNĂ - ASFR**

**DIRECTOR GENERAL**

**Petru BOGDAN**